CELEX: 32015R0052
Language: fi
Date: 2015-01-14 00:00:00
Title: Komission täytäntöönpanoasetus (EU) 2015/52, annettu 14 päivänä tammikuuta 2015 , täytäntöönpanoasetuksen (EU) N:o 686/2012 muuttamisesta tehoaineen ”mekoproppi-P” esittelevän jäsenvaltion osalta  ETA:n kannalta merkityksellinen teksti

15.1.2015   
            
            
               FI
            
            
               Euroopan unionin virallinen lehti
            
            
               L 9/27
            
         KOMISSION TÄYTÄNTÖÖNPANOASETUS (EU) 2015/52,
   annettu 14 päivänä tammikuuta 2015,
   täytäntöönpanoasetuksen (EU) N:o 686/2012 muuttamisesta tehoaineen ”mekoproppi-P” esittelevän jäsenvaltion osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 19 artiklan,
   sekä katsoo seuraavaa:
   
               (1)
            
            
               Komission täytäntöönpanoasetuksessa (EU) N:o 686/2012 (2) kunkin tehoaineen arviointi jaetaan esittelevälle jäsenvaltiolle sekä rinnakkaisesittelijänä toimivalle jäsenvaltiolle. Pyynnön esittäjän pyynnöstä ja asianomaisten jäsenvaltioiden suostumuksella katsotaan tarpeelliseksi vaihtaa mekoproppi-P:n esittelevä jäsenvaltio noudattaen samalla vastuiden ja työmäärän tasapuolista jakautumista jäsenvaltioiden kesken. Mekoproppi-P:n uusimismenettelyä varten tehtävä arviointi olisi tästä alkaen annettava Yhdistyneelle kuningaskunnalle.
            
         
               (2)
            
            
               Sen vuoksi täytäntöönpanoasetusta (EU) N:o 686/2012 olisi muutettava.
            
         
               (3)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan täytäntöönpanoasetuksen (EU) N:o 686/2012 liitteessä oleva tehoainetta mekoproppi-P koskeva kohta seuraavasti:
   
      
                  Tehoaine
               
               
                  Esittelevä jäsenvaltio
               
               
                  Rinnakkaisesittelijänä toimiva jäsenvaltio
               
            
                  ”Mekoproppi-P
               
               
                  Yhdistynyt kuningaskunta
               
               
                  Irlanti”
               
            
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
   
      Tehty Brysselissä 14 päivänä tammikuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 309, 24.11.2009, s. 1.
   
      (2)  Komission täytäntöönpanoasetus (EU) N:o 686/2012, annettu 26 päivänä heinäkuuta 2012, tehoaineiden, joiden hyväksynnän voimassaolo päättyy viimeistään 31 päivänä joulukuuta 2018, arvioinnin jakamisesta jäsenvaltioiden kesken uusimismenettelyä varten (EUVL L 200, 27.7.2012, s. 5).